மே மாதம் 17-ம் தேதி.... பெட்ரோல் மற்றும் டீசலின் விலை, மற்றுமொரு புதிய உச்சத்தைத் தொட்ட தினம். ஆம், ஏறக்குறைய இரண்டரை வாரங்களுக்குப் பிறகு, அதாவது கர்நாடகாவில் சட்டசபைத் தேர்தல் முடிந்தபிறகு, விலை உயர்வு மீண்டும் அமலுக்கு வந்திருக்கிறது. ஒரு லிட்டர் பெட்ரோல் 78.16 ரூபாய்க்கும், ஒரு லிட்டர் டீசல் 70.49 ரூபாய்க்கும் விற்பனை செய்யப்படுகின்றன. அதாவது பெட்ரோல் மற்றும் டீசலுக்கு இடையேயான விலை வித்தியாசம் வெறும் 7.67 ரூபாய்தான்! இதுவே ஒரு வருடத்துக்கு முன்பு (மே 16, 2017), ஒரு லிட்டர் பெட்ரோல் 68.26 ரூபாய்க்கும், ஒரு லிட்டர் டீசல் 58.07 ரூபாய்க்கும் விற்பனையானது; அப்போது பெட்ரோல் மற்றும் டீசலுக்கு இடையேயான விலை வித்தியாசம் 10.19 ரூபாய் மக்களே!